
A csoporton belüli döntéshozatal. A tizenkét dühös ember című film elemzése alapján

A kutatásom kiinduló pontja az volt, hogy a többség által alakított csoportnorma, megváltoztatható a kisebbségi véleményen lévők által. A meggyőzés az az eszköz mellyel a kisebbségi véleményen lévők hatással lehetnek a csoport döntéseire. Az 1957-ben bemutatott 12 dühős ember című filmen keresztül vizsgálom meg, a kisebbségi véleményt hangoztatók miként változtatják meg a korábbi csoportnormát. A kutatás módszereként a narratív pszichológiai tartalomelemzést használom, mely által lehetséges a befolyásolás hatásainak kvantitatív elemzése.
A kutatást két részre osztottam, az elsőben arra kerestem a választ, hogy milyen módon megy végbe a befolyásolás. Itt azt figyeltem, hogy a meggyőzés a főúton vagy mellékúton valósul meg. Amennyiben a mellékúton ment végbe a befolyásolás, megpróbáltam a narratíva alapján, kikövetkeztetni, hogy mi váltotta ki az attitűdváltozást.
A kutatás második részében azt vizsgáltam, hogy a kisebbségi vélemény miként tudta megváltoztatni a kezdeti szélsőséges csoportnormát. Segítségemre volt, hogy a film folyamán többször tartottak szavazást, ami által kimutatható, hogy miként változott meg a csoportnorma.



